text: Satte ild til barnevogn i opgang
  03 juni 2013 kl. 11.54
  En beboer satte kl. 3.30 ild til en barnevogn i en opgang i Finlandsparken i Vejle. Der kom en del røg i opgangen, men ingen beboere var i fare.
  Den påsatte brand var kulminationen af nogle familiestridigheder. Efter højlydte skænderier gik en mand ned i opgangen og satte ild til familiens egen barnevogn.
  Branden nåede aldrig at udvikle sig, men der var en del røg i opgangen.
  Politipatruljen fandt også hurtigt ud af, hvem der havde sat ild på. 
  Manden blev anholdt - og han har tilstået. Han er efterfølgende løsladt igen.
  